Diari Oficial de la Generalitat Valenciana


Sumari del DOGV 7739, del 11-03-2016 (2016/1701)

Extracte de la Resolució de 4 de març de 2016, del president de l'Institut Valencià de Competitivitat Empresarial (IVACE), per la qual es convoca la concessió d'ajudes del Pla de Modernització Industrial per a l'exercici 2016.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7739

Data del DOGV
:   11-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1701


Data del document
:   04-03-2016

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 4 de març de 2016, del president de l'Institut Valencià de Competitivitat Empresarial (IVACE), per la qual es convoca la concessió d'ajudes del Pla de Modernització Industrial per a l'exercici 2016. [2016/1701]  
BDNS (Identif.): 301882.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet del qual pot consultar-se en la Base de Dades Nacional de Subvencions  
http://www.pap.minhap.gob.es/bdnstrans/index  
Així mateix, es troba disponible en l'adreça web  
http://www.ivace.es.  
  
Primer. Beneficiaris  
Els beneficiaris són microempreses industrials manufactureres enquadrades en la secció C, divisions 10 a 33, de la Classificació Nacional d'Activitats Econòmiques (CNAE 2009), aprovada pel Reial Decret 475/2007, de 13 d'abril (BOE 102, 28.04.2007), amb seu social o establiment productiu a la Comunitat Valenciana.  
  
Segon. Finalitat  
Concessió d'ajudes per a projectes de modernització industrial per a l'exercici 2016.  
  
Tercer. Bases reguladores  
Ordre de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA), publicada en el Diari Oficial de la Comunitat Valenciana número 5417, de 29 de desembre de 2006.  
   
Quart. Dotació pressupostària  
La dotació és de 2.500.000 euros, amb càrrec a la línia S6722000, «Investigació, Desenvolupament i Innovació Empresarial».  
  
Cinqué. Termini de presentació de sol·licituds  
El termini per a la presentació de les sol·licituds començarà el dia 5 d'abril de 2016 a les 09.00 hores i finalitzarà el 28 d'abril de 2016, a les 24.00 hores, sense perjuí que, per exhauriment del pressupost, es tanque abans d'aquesta data.  
  
Sisé. Altres dades  
- Origen dels fons: les ajudes es finançaren amb càrrec a fons propis de la Generalitat valenciana del pressupost de l'exercici 2016.  
- Característiques de les ajudes: subvenció a fons perdut.  
- Compatibilitat: no permesa. Els costos associats al projecte no podran rebre simultàniament ajudes d'estat en el marc d'aquesta convocatòria i d'altres procedents d'aquesta o una altra administració o ens públic.  
- Presentació de sol·licituds davant del Registre Telemàtic de la Generalitat Valenciana.  
- Termini d'execució dels projectes: des de l'1 de gener de 2016 fins al 31 de desembre de 2016.  
- Instrucció i avaluació de sol·licituds: les ajudes es concediran sota el règim de concurrència competitiva, per ordre de presentació de la sol·licitud normalitzada, per mitjà d'una comparació del moment en què es produeix la sol·licitud.  
- Pressupost subvencionable major de 20.000 euros, excloent-ne l'IVA. La intensitat de les ajudes serà del 20 %. L'import màxim de la subvenció serà de 20.000 euros.  
  
València, 4 de març de 2016.- El president: Rafael Climent González.